امریکا قوشمه ایالتلری, "کابل هوا قونلغه سی نینگ آچیق و فعال بولیشی اوچون تورکیه و قطر بیلن بیرگه سعی و حرکت قیلماقده میز" دییه قید ایتدی.
آق اوی سوزچیسی جین ساکی, امریکا قوشمه ایالت لری نینگ افغانستان دن چیقیشی و سونگگی ینگیلیک لر نی بهالنتیردی.
کابل هوا قونلغه سی نینگ آچیق و فعال بولیشی نینگ مهم ایکن لیگی نی بیلدیرگن ساکی, "مهم همکار لر بولگن تورک لر و قطرلیک لر بیلن بیرگه خاص بیر موضوع توغریسیده بحث ایتماقده میز.  بو ایسه هوا قونلغه سی نینگ ملکی بولیمی نینگ فعال بولیشی دن عبارت.  شونده ی قیلیب فقط گینه انسان لرنینگ چیقیشی ایمس, بلکه دنیا غذا پروگرامی کبی پروگرام لر آرقه لی بشری یاردم لرنینگ ییتیشتیریلیشی اوچون هم شرایط یره تیلگن بوله دی" دییه قید ایتدی.
امریکا نینگ افغانستان دن چیققن لیگی نینگ اویغون بیر قرار دن عبارت بولگن لیگی نی معلوم قیلگن ساکی, افغانستان دن چیقماقچی بولگن کیشی لرنینگ چیقاریلیشی توغریسیده طالبان بیلن مذاکره لرنینگ دوام ایته دیگن لیگی بیلدیردی.
امریکا قوشمه ایالتلری نینگ طالبان نی تن آله دیگن لیگی یاکه آلمه یدیگن لیگی توغریسیده بیریلگن بیر سئوال گه ایسه ساکی, "هر دایم بولگن لیگی دیک بو هم شرط لر گه باغلیق لیکن بو حکومت نی تن آلیش اوچون شاشمه یمیز" دییه جواب قیتردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
